**भारत सरकार**

**सड़क परिवहन और राजमार्ग मंत्रालय**

**राज्‍य सभा**

**अतारांकित प्रश्‍न सं. 96**

**सोमवार, 17 जुलाई, 2017/ 26 आषाढ़, 1939 (शक)**

**लॉजिस्‍टिक्‍स पार्कों की स्‍थापना**

96. **श्री पी.एल.पुनिया:**

क्या **सड़क परिवहन और राजमार्ग** मंत्री यह बताने की कृपा करेंगे कि:

(क) क्‍या सरकार इंटिग्रेटेड, मल्‍टीमोडल लॉजिस्‍टिक्‍स और ट्रांसपोर्ट पॉलिसी बनाने की दिशा में लॉजिस्‍टिक्‍स पार्क बना रही है और यदि हां, तो किन-किन राज्‍यों में कितने ऐसे पार्क बनाए जाएंगे;

(ख) इस संबंध में इंडिया इंटिग्रेटेड लॉजिस्‍टिक्‍स एंड ट्रांसपोर्ट सम्‍मिट (आईआईएलटीएस) में किन-किन राज्‍यों, एजेंसियों ने किन बिंदुओं पर चर्चा की और तय किए गए प्रस्‍तावों सहित तत्‍संबंधी ब्‍यौरा क्‍या है; और

(ग) उक्‍त सम्‍मेलन में लागत कम करने और भीड़-भाड़ तथा प्रदूषण में कमी लाने के उद्देश्‍य से की गई नीतिगत पहल का ब्‍यौरा क्‍या है साथ ही सरकार के प्रस्‍ताव का ब्‍यौरा क्‍या है?

**उत्‍तर**

**सड़क परिवहन और राजमार्ग मंत्रालय में राज्‍य मंत्री**

**(श्री मनसुख एल. मांडविया)**

**(क) से (ग):** जी, हां । संभार-तंत्र विकास को गति प्रदान करने के उद्देश्‍य से नई दिल्‍ली में 3 से 5 मई, 2017 तक ‘’भारत एकीकृत संभार-तंत्र एवं परिवहन शिखर सम्‍मेलन’’ (आइआइएलटीएस) का आयोजन किया गया था । इस शिखर सम्‍मेलन का उद्देश्‍य, अन्‍य के साथ-साथ, उपयुक्‍त अवस्‍थानों पर संभार-तंत्र पार्कों का विकास करने सहित आवश्‍यक कदम उठाने के लिए राज्‍य सरकारों, नागर विमानन, पोत परिवहन व रेल मंत्रालयों के अधीन केंद्र सरकार की विभिन्‍न एजेंसियों और साथ ही, विशेषज्ञों, निवेशकों एवं निजी क्षेत्र जैसे सभी हितधारकों के साथ विचारों का आदान-प्रदान करना था ताकि देश में सामान के बाधामुक्‍त आवागमन का सुनिश्‍चयन किया जा सके और लागतों को कम किया जा सके और साथ ही, भीड़-भाड़ व प्रदूषण में भी कमी लाई जा सके ।

\*\*\*\*\*